{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Prijedlogu Nacionalnog kurikuluma nastavnoga predmeta Kemija"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PETAR MARIJA RADELJ"," ","1. U Prijedlogu se 21 put spominje imenica „kurikulum“ i četiri puta pridjev „kurikulumski“, koji ne pripadaju hrvatskom standardnom jeziku. Predlažem da se zamijene domaćim istovrijednicama uputnik, odnosno uputnični, sukladno članku 36. Jedinstvenih metodološko-nomotehnička pravila (NN 74/15). Razlozi su izneseni u studiji Curriculum u hrvatskom (http://www.vjeraidjela.com/curriculum-u-hrvatsk\nom/ čiji se tekst se u wordu može preuzeti s: https://radelj.files.wordpress.com/2016/11/curri\nculum-u-hrvatskom.docx).\n2. „Ishodi“ (učenja) isključuju odgojnu sastavnicu škole, što je neprihvatljivo. Vidjeti o tom studiju Jamesa McKernana, Razlozi protiv naobrazbe temeljene na učincima, http://www.vjeraidjela.com/razlozi-protiv-naobra\nzbe-temeljene-na-ucincima/, čiji se tekst u wordu može preuzeti s https://radelj.files.wordpress.com/2016/11/james\n-mckernan-razlozi-protiv-naobrazbe-temeljene-na-\nucincima.docx\n3. Odgoj nije valjano uključen. Vidjeti o tom studije: \na) Prognani odgoj, http://www.vjeraidjela.com/prognani-odgoj/ čiji se tekst se u wordu može preuzeti s: https://radelj.files.wordpress.com/2016/11/progn\nani-odgoj.docx  \nb) Mjesto odgoja u Cjelovitoj uputničnoj reformi, http://www.vjeraidjela.com/mjesto-odgoja-u-cjelo\nvitoj-uputnicnoj-reformi/  čiji se tekst se u wordu može preuzeti s: https://radelj.files.wordpress.com/2016/11/mjest\no-odgoja-u-cjelovitoj-uputnic48dnoj-reformi.docx\nc) Rajmund Kupareo, Umjetnički odgoj, http://www.vjeraidjela.com/umjetnicki-odgoj/ čiji se tekst se u wordu može preuzeti s: https://radelj.files.wordpress.com/2016/11/rajmu\nnd-kupareo-umjetnicki-odgoj.docx","Primljeno na znanje","Vaši komentari od iznimne su važnosti, ali se ne odnose na prijedlog nacionalnog dokumenta kurikuluma predmeta Kemija, budući da je naziv sastavni dio zakonske regulative i zadanoga naziva dokumenta, a Stručna radna skupina nije ovlaštena mijenjati ga."]
[2,"Vladimir Paar"," ",{"$cut":{"chars":32760,"head":"Akademik Stanko Popović\nRedoviti profesor u trajnom zvanju, Professor emeritus,\nFizički odsjek, Prirodoslovno-matematički fakultet, Sveučilište u Zagrebu;\nRedoviti član Hrvatske akademije znanosti i umjetnosti, \nRazred za matematičke, fizičke i kemijske znanosti\ne-pošta   spopovic@phy.hr\n25. travnja 2016.\n\n\nRecenzija prijedloga Cjelovite kurikularne reforme i nacionalnih kurikuluma nastavnih predmeta fizika i kemija\nMetodološki promašaji, neusustavljeno nazivlje, ubrzana reforma, opasan pokus\n\nImam moralnu obvezu osvrnuti se na dokumente Cjelovite kurikularne reforme te na nacionalne kurikulume nastavnih predmeta fizika i kemija i to kao dugogodišnji profesor fizike na Sveučilištu u Zagrebu (a i na gimnaziji), kao voditelj povjerenstva za izradu Hrvatskoga nacionalnoga obrazovnoga standarda i Nastavnoga plana i programa za fiziku koji je uveden u osnovne škole 2006. (još uvijek važećega programa u osnovnoj školi), te kao osoba koja je sudjelovala u svim aktivnostima HAZU glede obrazovanja posljednjih petnaestak godina.\n\n Kratak osvrt na Cjelovitu kurikularnu reformu\n\nStručnim radnim skupinama (SRS) ostavljeno je nedovoljno vremena (nekoliko mjeseci) za osmišljavanje predmetnih kurikula (ne: kurikuluma!). To je iznimno složen zadatak za pojedinu SRS. Nakon objave nacrta pojedinoga dokumenta mora slijediti javna rasprava, usklađivanje, testiranje u školama, donošenje, stupanje na snagu te konačno uvođenje u sustav. Konačni rezultat morao bi biti izvrstan; to zahtijeva i nekoliko godina rada. Ubrzani rad unaprijed je osuđen na neuspjeh.\nSmatram da se sveobuhvatno unaprjeđenje hrvatskoga školstva ne može ostvariti na osnovi Strategije obrazovanja, znanosti i tehnologije iz 2014. Vizija kako osuvremeniti cjelovito hrvatsko školstvo sadržana je u dokumentu Hrvatsko školstvo u funkciji razvoja gospodarstva i društva, čiji su urednici Vladimir Paar i Nevio Šetić, a nakladnik Hrvatski pedagoško-književni zbor, 2015. U osmišljavanju toga dokumenta sudjelovalo je 150 kompetentnih stručnjaka. Dokument se osniva na stajalištima HAZU i hrvatskih sveučilišta tijekom posljednjih 15 godina, s posebnim osvrtom na Hrvatski nacionalni obrazovni standard (HNOS) te Nastavni plan i program (NPiP) uveden u osnovne škole 2006. Na osmišljavanju HNOS-a i NPiP-a aktivno je sudjelovalo 440 učitelja, nastavnika i profesora. HNOS sadrži cjelovite predmetne kurikule koje bi sada trebalo uskladiti prema iskustvu u njihovoj desetogodišnjoj primjeni. Stoga nije potrebno opet stvarati predmetne kurikule, kao da HNOS, najvažniji i najbolji projekt ostvaren u obrazovanju u RH, uopće ne postoji.\nNažalost, HNOS i odgovarajući NPiP za srednje škole nije ostvaren zbog promjene politike MZOŠ-a slijedom još nerazjašnjenih razloga.\nNasuprot tomu, Strategija se u znatnoj mjeri oslanja na Nacionalni okvirni kurikulum (NOK, ili ONK). Na temelju niza skupova i pratećih zbornika u organizaciji HAZU i sveučilišta u RH, Predsjedništvo HAZU je zaključilo da NOK nije prihvatljiv ni u svom općem ni u posebnom dijelu, nije u skladu s preporukama HAZU o cjelovitom pristupu preobrazbi obrazovanja te temeljem toga dokumenta nije moguće započeti sustavnu preobrazbu školstva. Suprotno stavovima HAZU, u Strategiji se navodi: „NOK predstavlja dokument koji može poslužiti kao osnova povezivanja pojedinih sastavnica sustava odgoja i obrazovanja u međusobno povezanu cjelinu.“ Problematično je uvođenje odgojno-obrazovnih ciklusa u NOK-u, a nije definirano kada učenici trebaju usvojiti predviđena znanja tijekom zadanoga ciklusa. U Strategiji se ipak navodi da bi NOK trebalo „inovirati i osuvremeniti kao početni korak cjelovite reforme“, jer su autori očito bili svjesni nedostataka NOK-a. Uz takav pristup, cjelovita preobrazba obrazovanja provodila bi se ab ovo, kao da prije NOK-a i Strategije nije učinjeno ništa.\n   Strategija bi se trebala ostvariti s pomoću nekoliko stotina mjera. Samo u dijelu Strategije Rani i predškolski, osnovnoškolski i srednjoškolski odgoj i obrazovanje ima ih 170. Tko će provoditi tolike mjere i povezati ih u koherentnu cjelinu? Zar će te mjere unaprijediti škol"}},"Primljeno na znanje","Zahvaljujemo na Vašem doprinosu javnoj raspravi. \nVaši komentari od iznimne su važnosti, ali se ne odnose na prijedlog nacionalnog dokumenta kurikuluma predmeta Kemija. U mogućnosti smo Vam odgovoriti samo u onom dijelu Vaše recenzije koji se odnosi na prijedlog kurikuluma predmeta Kemija (na kraju Vašeg teksta). S obzirom da je riječ o prilogu koji je kopiran iz stručne u javnu raspravu podsjećamo da je na navedeni prilog odgovoreno u okviru stručne rasprave.\nU novoj inačici Nacionalnog kurikuluma nastavnog predmeta Kemija, objavljenoj nakon stručne rasprave, dosljedno je korišten izraz fizikalni, ako to zahtijeva kontekst. Oko upotrebe pridjeva fizički i fizikalni vodi se već višegodišnja rasprava. Iako je fizički logičnije,  fizikalno  je uvriježeno i od jezičara prihvaćeno kako u Hrvatskoj tako i u svijetu. Fizički je ono što se odnosi na fizičko ili materijalno za razliku od duhovnog, a fizikalno je ono što se odnosi na fiziku kao znanost.\nU kemiji se razlikuju pojmovi elementarne tvari od kemijskog elementa:\nElementarna tvar (Struna): čista tvar koja se sastoji od atoma samo jednoga elementa\nKemijski element (Struna): skup svih atoma koji u jezgri sadržavaju isti broj protona\nPrimjerice kemijski elementi su kisik, ugljik, sumpor, a elementarne tvari su uzorak koji sadrži samo molekule kisika, ili ozona, ili grafit, dijamant, rompski sumpor i sl.\nPojam slitina i pojam legura su istoznačnice: slitina (legura), tvar metalnih svojstava koja se sastoji od osnovnoga metala, kojega u slitini ima najviše i po kojem se ona naziva, i od jednog ili više drugih metala ili, rjeđe, nemetala. (izvor: Hrvatska Enciklopedija).\nDoseg je važan kemijski koncept bez kojeg se ne mogu uvesti reakcijske veličine (primjerice reakcijska entalpije) važne za kemijsku termodinamiku i kemijsku kinetiku. Doseg reakcije je broj kemijskih pretvorbi podijeljen s Avogadrovom konstantom, odnosno množina reakcijskih pretvorbi. Množina se izražava u molovima i mjerna jedinica dosega je mol.\nIUPAC gold book (IUPAC Compendium of Chemical Terminology – the Gold Book. PDF verzija 2.3.3. objavljena 24. 2. 2014. URL:http://goldbook.iupac.org/PDF/goldbook.pdf): Extensive quantity describing the progress of a chemical reaction equal to the number of chemical transformations, as indicated by the reaction equation on a molecular scale, divided by the Avogadro constant (it is essentially the amount of chemical transformations)\nPridjev molarni po IUPACu određen je za veličine koje su dobivene djeljenjem s množinom tvari. Molni se odnosi na mjernu jedinicu mol, te nije uputno definirati fizikalnu veličinu preko mjerne  jedinice.\nIUPAC gold book (IUPAC Compendium of Chemical Terminology – the Gold Book. PDF verzija 2.3.3. objavljena 24. 2. 2014. URL:http://goldbook.iupac.org/PDF/goldbook.pdf): Adjective before the name of an extensive quantity generally meaning division by amount of substance to make it intensive. Molar volume is volume divided by amount of substance.\n\nKomentari vezani uz pojmove unutarnja energija, ponderiranje, potencijalna i kinetička energija, dovođenje topline, svjetlost su već uvršteni i ispravljeni u verziji objavljenoj nakon stručne rasprave."]
[3,"Igor Čatić"," ","Prof. emer. dr.sc. IGOR ČATIĆ\nMr. sc. Maja Rujnić-Sokele\nFakultet strojarstva i brodogradnje\nSveučilište u Zagrebu\nigor.catic@fsb.hr\n(15. srpnja 2016.)\n\n\nRecenzija dijela nacrta Uputnika nastavnog predmeta Kemija\n\n1. Uvod\n\nAutori ovih komentara su po zvanju dipl. inž. strojarstva. Autor je utemeljitelj područja proizvodnje plastičnih i gumenih tvorevina na ovim prostorima, a autorica dugogodišnja asistentica u trajnom statusu. S tog motrišta se ograničava pretežno samo na analizu tog dijela područja Kemija.\n\n2. Načelne primjedbe\n\nPrvi autor je u suradnji s mr. sc. P. M. Radeljem izradio recenziju za područje tehničke kulture. Kako ne postoji cjeloviti dokument koji bi omogućio da se pretraži gdje je sve obrađeno područje materijala, i ova analiza je nepotpuna. Upravo ova raščlamba pokazuje kako su skupine za pojedina područja radile. \n\nDruga načelna primjedba odnosi se na nepoznavanje dostignuća hrvatskih autora u području sistematizacije materijala. Posebno je to vidljivo s nedovoljno sveobuhvatnom sistematizacijom polimera. O tome je objavljen veći broj radova tijekom posljednjih deset godina. Najnoviji prilog tome je pretisak iz 2014. koji je objavio časopis Polimeri u broju 1-2/2015. (https://www.fsb.unizg.hr/polimeri/fileopen.php?\nid=1295).\n\nNova podjela materijala za koju se treba dogovoriti gdje će se i što predavati, temelji se na osnovnoj podjeli na polimere i nepolimere. Obje skupine dijele se u anorganske i organske polimere. Najstariji anorganski polimer je cirkon, star oko 4,3 milijarde godina. Prvi organski polimeri su bjelančevine, polisaharidi i nukleinske kiseline i stari su oko 4 milijarde godina. U organske polimere ubrajaju se osim prvih navedenih organskih polimera i: mikroorganizmi, makroorganizimi, biljke, životinje (uključivo ljudsko biće), neživi organski polimeri (nafta, prirodni plin, ugljen).\n\nStoga se predlaže da se pitanje materijala posebno obradi i dogovori gdje će se što učiti.\n\n3. Razine materije\n\nPri definiranju područja kemije upotrebljava se samo jedna razina materije. To je tvar. Postoje niže razine (vidjeti tablicu u navedenom članku). Međutim potrebne su još dvije razine i to: materijal i tvorevina načinjena od nekog materijala.\n\nPokazat će se na primjeru dviju vrsta plastike. Tvornice najprije prave vinil-klorid, VC (tvar) koji se zatim pretvara uvođenjem dodataka u materijal, tehnički upotrebljivu tvar, poli(vinil-klorid), PVC. Fenol-formaldehid je najstarija sintetska plastična tvar. Međutim ona ne postoji neovisno o tvorevini, ona se po praoblikovanju u kalupu, jednom od reakcija polimerizacije i umreživanjem pretvara u duromernu tvorevinu. Slično je i kod gume te keramike. Najjednostavniji je primjer smjesa brašna i ostalih sastojaka, koja po praoblikovanju rukom ili u kalupu tek pečenjem poprima uporabna svojstva. \n\nU ovom odjeljku naveden je ispravan način pisanja naziva plastičnih i gumenih tvari i materijala. Pisanje PVC-a kao poli(vinil-klorida) usvojeno je u hrvatskim normama i u projektu Instituta za hrvatski jezik i jezikoslovlje Struna. \n\nNedovoljno poznavanje područja sastavljača uputnika za kemiju pokazuje sljedeća rečenica:\n\n»Organski polimeri – tumačenje svojstava i primjena na temelju strukture: celuloza, guma, najlon, kevlar, teflon, stiropor, plastične mase, vinil-polimeri«.\n\nNetočna je tvrdnja da su organski polimeri samo ovdje navedeni (vidi ranije). Ovdje se sadržaj odnosi na dvije osnovne skupine: plastika (zastarjeli naziv plastične mase) i guma. Postoji više materijala na osnovi celuloze i vinila. Zato je neosnovano pisanje vinil-polimeri. Međutim materijali najlon, teflon, stiropor i kevlar navedeni su trgovačkim imenima. Najlon je trgovačko ime za poliamid (PA). Teflon je zaštićeno ime za PTFE punog naziva politetrafluoretilen (hrvatsko-engleski rječnik ISO i HR 472). Stiropor je pjeneći polistiren (PS-E) a proizvod je npr. pjenasta polistirenska ploča. Kevlar je zaštićeno ime za para-aramidna vlakna.\n\nZaključak\n\nVeć navedeno dovoljno jasno govori da sastavljači Uputnika za kemiju ne vladaju svim obuhvaćenim područjima. Bez dublje analize jasno je da ima previše nepotrebnih pojmova. Treba se usmjeriti maksimalnom poopćavanju dogovorenih znanja. \n\nProf. emer. Igor Čatić, v. r.\nMr. sc. Maja Rujnić-Sokele, v. r.","Djelomično prihvaćen","Zahvaljujemo na Vašem doprinosu stručnoj raspravi.\nTema Znanost o materijalima ponuđena je kao  jedna od  pet izbornih tema upravo u svrhu da se pobudi interes i motivira učenike za profesionalnu orijentaciju ka prirodoslovnom i tehničkom području. Mišljenja smo da gimnazijalci, trebaju imati temeljne informacije o modernim dosezima kemije  i znanosti o materijalima. Jedan od brojnih primjera su i polimeri. Prema Vašim primjedbama preoblikovali smo preporučene sadržaje koji se odnose na polimere tako da odgovara sistematizaciji navedenoj na. Poveznici:\n https://www.fsb.unizg.hr/polimeri/fileopen.php?id=1295"]
[4,"Zavod za unapređivanje zaštite na radu","D. ODGOJNO-OBRAZOVNI ISHODI PO RAZREDIMA I KONCEPTIMA,\nOdgojno-obrazovni ishodi u osnovnoj školi","Opaska:\n2. red- gramatička greška „znanosti“\n11. red- dopuna „Osobito je važno pristupiti izvedbi pokusa na siguran način, čime se osvještava potreba zaštite na radu pri rukovanju opasnim kemikalijama radi očuvanja vlastitog zdravlja, kao i zdravlja drugih.“","Prihvaćen","Zahvaljujemo na ukazanoj gramatičkoj pogrešci.\nSlažemo se i s predloženom dopunom vezanom uz sigurnost na radu. Obje sugestije uvrštene su u tekst prijedloga nacionalnog kurikula nastavnog premeta Kemija."]
[5,"Zavod za unapređivanje zaštite na radu","D. ODGOJNO-OBRAZOVNI ISHODI PO RAZREDIMA I KONCEPTIMA,\nOdgojno-obrazovni ishodi u gimnazijama","Opaska:\n18. red- umjesto „tvari“ koristiti termin „kemikalije“ (sukladno terminima u važećim zakonima i pravilnicima)\n19. red- dopuna „ …, ali i mjere zaštite na radu.“","Primljeno na znanje","Zahvaljujemo na komentaru. Tvar je pojam koji se u kemiji i znanosti općenito koristi za opisivanje vrste materije. Tvari mogu biti čiste i smjese tvari. Pojam tvari šira je od pojma kemikalija. Primjerice teško bi bilo reći da je zrak kemikalija. Zrak je smjesa plinova, čvrstih čestica i kapljica tekućina. Pojam kemikalije koristi se u nekom kontekstu u zakonskoj regulativi, no to se ne poklapa s pojmom tvari.\nNe slažemo se da je učiteljeva sloboda odabrati mjere zaštite na radu. Mjere zaštite na radu su zakonom propisane, stoga smo u tom smislu i dopunili navedenu rečenicu."]
[6,"Zavod za unapređivanje zaštite na radu","D. ODGOJNO-OBRAZOVNI ISHODI PO RAZREDIMA I KONCEPTIMA,\nOdgojno-obrazovni ishodi u srednjim strukovnim školama s jednogodišnjim i dvogodišnjim učenjem i poučavanjem Kemije","Opaska:\n4. red- umjesto „tvari“ koristiti termin „kemikalija“\n4. red- dopuna „…te njihovih promjena, kao i mjera zaštite na radu pri rukovanju istima, poštujući sve etape…“","Djelomično prihvaćen","Zahvaljujemo na komentaru. Dopune su načinjene u dijelu teksta vezano za zaštitu na radu.\nTvar je pojam koji se u kemiji i znanosti općenito koristi za opisivanje vrste materije. Tvari mogu biti čiste i smjese tvari. Pojam tvari šira je od pojma kemikalija. Primjerice teško bi bilo reći da je zrak kemikalija. Zrak je smjesa plinova, čvrstih čestica i kapljica tekućina. Pojam kemikalije koristi se u nekom kontekstu u zakonskoj regulativi, no to se ne poklapa s pojmom tvari."]
[7,"Zavod za unapređivanje zaštite na radu"," ,\nE. POVEZANOST KEMIJE S DRUGIM ODGOJNO-OBRAZOVNIM PODRUČJIMA, MEĐUPREDMETNIM TEMAMA I OSTALIM PREDMETIMA","Opaska:\n33. red- dopuna „…, Zdravlje i zaštita na radu…“\n42. red- umjesto „štetnih tvari“ koristiti termin „štetnih kemikalija“\n43. red- dopuna „…, uključujući tako i mjere zaštite na radu s istima.“","Djelomično prihvaćen","Zahvaljujemo na komentaru. Dopune su načinjene u dijelu teksta vezano za zaštitu na radu u dijelovima teksta koji se odnose na izvođenje eksperimenata.\nTvar je pojam koji se u kemiji i znanosti općenito koristi za opisivanje vrste materije. Tvari mogu biti čiste i smjese tvari. Pojam tvari šira je od pojma kemikalija. Primjerice teško bi bilo reći da je zrak kemikalija. Zrak je smjesa plinova, čvrstih čestica i kapljica tekućina. Pojam kemikalije koristi se u nekom kontekstu u zakonskoj regulativi, no to se ne poklapa s pojmom tvari."]